《上元》
唐代·王圭

昔年今日从宸游，綵仗纷纷已御楼。半夜众星来紫极，一春万火纵丹丘。

玉栏曾侍看山久，翠醁仍酣赐醴优。锦帐宵寒薰易歇，梦魂直欲到天头。

作者简介：（571—639）唐太原祁人，字叔玠。王僧辩孙。幼孤，性雅淡，少嗜欲，安于贫贱，交不茍合。隋时为奉礼郎。入唐，为太子李建成中舍人。太宗素知其才，召拜谏议大夫。圭每推诚纳忠，多所献替，太宗多纳其言，迁黄门侍郎，兼太子右庶子。贞观二年任侍中，与房玄龄、李靖、温彦博、魏徵等同知国政。能推人之长，有自知之明。因故贬同州刺史。官终礼部尚书。卒时，太宗素服举哀，悼惜久之。谥懿。